
Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul comun asupra proiectului de Lege privind stabilirea dreptului de proprietate privată asupra terenurilor situate în intravilanul localităţilor în Delta Dunării, trimis Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere şi avizare în fond, cu adresa nr.322 din 20 iunie 2002. 


PRESEDINTE,





PREŞEDINTE,

IOAN OLTEAN


    

ION NEAGU

Nr.642/10 octombrie 2002 

RAPORT COMUN

asupra proiectului de Lege privind stabilirea dreptului de proprietate privată asupra terenurilor situate în intravilanul localităţilor în Delta Dunării 



1. Cu adresa nr.322 din 20 iunie 2002, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate, în vederea dezbaterii şi avizării în fond, cu proiectul de Lege privind stabilirea dreptului de proprietate privată asupra terenurilor situate în intravilanul localităţilor în Delta Dunării. 



La întocmirea raportului  s-au avut în vedere:

· avizul Consiliului Legislativ nr.564 din 11.06.2001.

· punctul de vedere al Guvernului aprobat în şedinţa din data de 4 aprilie 2002.



Proiectul de lege a fost dezbătut şi avizat în fond, în procedură obişnuită, în şedinţa din 9 octombrie 2002, trimis cu adresa nr.1675/MRP/05.04.2002.



Prin proiectul de lege sus-menţionat se propune constituirea dreptului de proprietate asupra terenurilor locuitorilor unor unităţi administrativ-teritoriale din Delta Dunării, localităţi în care nu au putut fi aplicate prevederile Legii nr.18/1991, Legea fondului funciar. Deşi le deţin de câteva generaţii, cetăţenii acestor localităţi nu au un titlu legal asupra terenurilor pe care au construite casele şi anexele gospodăreşti, terenurile respective fiind şi la această dată în proprietatea statului. In acest context a apărut necesitatea promovării unui proiect de act normativ care să consfinţească locuitorilor din localităţile anume prevăzute de lege, dreptul de proprietate asupra terenurilor deţinute.



2. Proiectul de lege face parte din categoria legilor organice, potrivit dispoziţiilor art.72 alin.(3) lit.k) din Constituţie. 



3. La lucrările Comisiilor  au fost prezenţi 45 de deputaţi  din totalul de 50 membrii ai Comisiilor.



Raportul Comisiilor a fost adoptat cu unanimitate de  voturi. 



In urma dezbaterii, Comisiile propun admiterea proiectul de Lege privind stabilirea dreptului de proprietate privată asupra terenurilor situate în intravilanul localităţilor în Delta Dunării să fie supus spre dezbatere şi avizare Plenului Camerei Deputaţilor cu amendamente admise, astfel cum rezultă din anexa nr.1 şi cu amendamente respinse, astfel cum rezultă din anexa nr.2, care fac parte integrantă din prezentul raport.

Anexa nr.1

I. AMENDAMENTE ADMISE



In urma dezbaterii, Comisiile propun adoptarea proiectului de lege cu următoarele amendamente:

	Nr

crt
	Text iniţial


	Text propus de Comisii 

(autorul amendamentului)
	Motivarea

propunerii amendamentului 

	1.
	Lege 

privind stabilirea dreptului de proprietate asupra terenurilor situate în intravilanul localităţilor în Delta Dunării


	
Titlul Legii se modifică şi va avea următorul cuprins:

Lege 

privind constituirea dreptului de proprietate asupra terenurilor situate în intravilanul localităţilor în Delta Dunării


	Exprimare corectă din punct de vedere juridic a titlului legii şi corelare cu conţinutul acesteia.

	2.
	
Art.1. – (1) Se stabileşte dreptul de proprietate privată asupra terenurilor aferente caselor de locuit şi anexelor gospodăreşti, precum şi asupra curţii şi grădinii din jurul acestora, cuprinse în anexa care face parte integrantă din prezenta lege, pentru locuitorii din unităţile administrativ-teritoriale situate în Delta Dunării, care îndeplinesc următoarele condiţii:


	
La articolul 1, partea introductivă a alineatului 1 se modifică şi va avea următorul cuprins:


Art.1. – (1) Se constituie dreptul de proprietate privată asupra terenurilor aferente caselor de locuit şi anexelor gospodăreşti, precum şi asupra curţii şi grădinii din jurul acestora, cuprinse în anexa care face parte integrantă din prezenta lege, pentru locuitorii din unităţile administrativ-teritoriale situate în Delta Dunării, ca îndeplinesc următoarele condiţii:

Autor: Alexandru Tibulcă – grupul parlamentar PSD.
	Pentru corelarea titlului legii cu ansamblul reglementării.

	3.
	
Art.1. – (1) Se stabileşte dreptul de proprietate privată asupra terenurilor aferente caselor de locuit şi anexelor gospodăreşti, precum şi asupra curţii şi grădinii din jurul acestora, cuprinse în anexa care face parte integrantă din prezenta lege, pentru locuitorii din unităţile administrativ-teritoriale situate în Delta Dunării, care îndeplinesc următoarele condiţii:


a) au domiciliul în localitatea în care este situat terenul pentru care solicită stabilirea dreptului de proprietate;


	
La articolul 1, alineatul (1), litera a) se modifică şi va avea următorul cuprins:


a) au domiciliul în localitatea în care este situat terenul pentru care solicită constituirea dreptului de proprietate;

Autor: Alexandru Tibulcă – grupul parlamentar PSD.
	Corelarea textelor legii.

	4. 
	
Art.2. – Stabilirea dreptului de proprietate privată asupra terenurilor situate în intravilanul localităţilor se face numai după limitarea perimetrului intravilanului fiecărei localităţi de către instituţiile abilitate şi după aprobarea planului de urbanism general al localităţii respective.


	
Articolul 2 se modifică şi va avea următorul cuprins:


Art.2. – Constituirea dreptului de proprietate privată asupra terenurilor situate în intravilanul localităţilor se face numai după delimitarea perimetrului intravilanului fiecărei localităţi de către instituţiile abilitate şi după aprobarea planului de urbanism general al localităţii respective.

Autor: Alexandru Tibulcă – grupul parlamentar PSD.
	Corelare cu celelalte prevederi ale legii.

	5.
	
Art.3. – (1) Stabilirea dreptului de proprietate privată asupra terenurilor situate în intravilan se face la cererea persoanei îndreptăţite.


(2) Cererea se înregistrează la primăria în a cărei rază teritorială domiciliază petiţionarului, în termen de 3 luni de la data intrării în vigoare a prezentei legi.


	
Articolul 3 se modifică şi va avea următorul cuprins:


Art.3. – (1) Constituirea dreptului de proprietate privată asupra terenurilor situate în intravilan se face la cererea persoanei îndreptăţite.


(2) Cererea se înregistrează la primăria în a cărei rază teritorială domiciliază solicitantul, în termen de 3 luni dar nu mai târziu de 15 luni, de la data intrării în vigoare a prezentei legi.

Autori: Alexandru Tibulcă – grupul parlamentar PSD şi Victor Dobre – grupul parlamentar PNL.


	Corelare cu celelalte prevederi ale legii. 

Stabilirea unui termen limită până la care se poate face solicitarea de constituire a dreptului de proprietate.

	6.
	
Art.4. – (1) In scopul stabilirii dreptului de proprietate privată prevăzut la art.1, în comunele situate în Delta Dunării şi oraşul Sulina se constituie, prin ordin al prefectului judeţului Tulcea, comisii locale, în fiecare localitate interesată.


(2) Comisiile locale au următoarea componenţă: primarul şi secretarul localităţii, care sunt preşedintele şi secretarul comisiei, 3 consilieri desemnaţi de consiliul local şi reprezentantul Oficiului Judeţean de Cadastru, Geodezie şi Cartografie.


(3) La lucrările cu caracter tehnic privind stabilirea dreptului de proprietate privată vor participa şi funcţionari publici, numiţi prin dispoziţie a primarului.


	
Articolul 4 se modifică şi va avea următorul cuprins:


Art.4. – (1) In scopul constituirii dreptului de proprietate privată prevăzut la art.1, în comunele situate în Delta Dunării şi oraşul Sulina se instituie, prin ordin al prefectului judeţului Tulcea, comisii locale, în fiecare localitate interesată.


(2) Comisiile locale vor avea următoarea componenţă: primarul şi secretarul localităţii, care sunt preşedintele şi secretarul comisiei, 3 consilieri desemnaţi de consiliul local şi reprezentantul Oficiului Judeţean de Cadastru, Geodezie şi Cartografie.


(3) La lucrările cu caracter tehnic privind constituirea dreptului de proprietate privată vor participa şi funcţionari publici, numiţi prin dispoziţie a primarului.

Autori: Alexandru Tibulcă – grupul parlamentar PSD; Vasile Moiş– grupul parlamentar PRM; Ionel Olteanu – grupul parlamentar PSD.


	Corelare cu celelalte prevederi ale legii şi corectare redacţională.

	7.
	
Art.5. – (1) Cererea persoanei îndreptăţite va fi analizată de comisia locală, iar propunerile vor fi înaintate prefectului judeţului Tulcea, în termen de 30 de zile de la depunerea cererii.


	
La articolul 5, alineatului 1 se modifică şi va avea următorul cuprins:


Art.5. – (1) Cererea persoanei îndreptăţite se analizează de către comisia locală, iar propunerile se înaintează  prefectului judeţului Tulcea, în termen de 30 de zile de la depunerea cererii.

Autor: Cazmir Stefan – grupul parlamentar PSD.


	Se utilizează timpul prezent pentru respectarea normelor de tehnică legislativă.

	8.
	
Art.6. – Nu pot face obiectul stabilirii dreptului de proprietate privată suprafeţele de teren pe care sunt amplasate lucrări de apărare împotriva inundaţiilor, inclusiv platforme de apărare, construite conform Legii apelor nr.107/1996, cu modificările ulterioare. 
	
Articolul 6 se modifică şi va avea următorul cuprins:


Art.6. – (1) Suprafeţele de teren pe care sunt amplasate lucrări de apărare împotriva inundaţiilor, inclusiv platforme de apărare, construite conform Legii apelor nr.107/1996, cu modificările ulterioare, nu pot face obiectul constituirii dreptului de proprietate privată.

Autor: Victor Dobre – grupul parlamentar PNL.


	Reformulare pentru corectare redacţională a textului.

	9.
	
	
La articolul 6 se introduce un alineat nou, alineatul 2, cu următorul cuprins: 


(2) Prevederile alin.(1) nu se aplică solicitanţilor care deţin suprafeţe de teren pe care sunt construite case de locuit şi anexe gospodăreşti pe baza deciziilor de atribuire a terenurilor, emise de autorităţi până la 31 decembrie 1990.

Autor: Alexandru Tibulcă – grupul parlamentar PSD.


	Pentru o reglementare completă a situaţiilor existente. 


Anexa nr.2

II. AMENDAMENTE RESPINSE



In urma dezbaterii, Comisiile au respins următoarele amendamente:

	Nr

crt
	Text iniţial


	Amendament propus 

şi autorul acestuia
	Motivare



	1.
	
Art.1. – (1) Se stabileşte dreptul de proprietate privată asupra terenurilor aferente caselor de locuit şi anexelor gospodăreşti, precum şi asupra curţii şi grădinii din jurul acestora, cuprinse în anexa care face parte integrantă din prezenta lege, pentru locuitorii din unităţile administrativ-teritoriale situate în Delta Dunării, care îndeplinesc următoarele condiţii:


	
La articolul 1, partea introductivă a alineatului 1 se modifică şi va avea următorul cuprins:


Art.1. – (1) Se stabileşte dreptul de proprietate asupra terenurilor aferente caselor de locuit şi anexelor gospodăreşti, precum şi asupra curţii şi grădinii din jurul acestora, cuprinse în anexa care face parte integrantă din prezenta lege, pentru locuitorii din unităţile administrativ-teritoriale situate în Delta Dunării, ca îndeplinesc următoarele condiţii:

Autor: Vasile Moiş – grupul parlamentar PRM.


	Pentru susţinere: în contextul legii, sintagma „privată” este redundantă.

Pentru respingere: potrivit Constituţiei, proprietatea este publică sau privată. In întreaga legislaţie se face distincţie între cele două forme ale proprietăţii, fiind menţionate ca atare.

	2.
	
Art.1. – (1) Se stabileşte dreptul de proprietate privată asupra terenurilor aferente caselor de locuit şi anexelor gospodăreşti, precum şi asupra curţii şi grădinii din jurul acestora, cuprinse în anexa care face parte integrantă din prezenta lege, pentru locuitorii din unităţile administrativ-teritoriale situate în Delta Dunării, care îndeplinesc următoarele condiţii:

...............................................................


b) fac dovada că posedă terenul în cauză de cel puţin 20 de ani, ei sau autorii lor.


	
La articolul 1, alineatul 1, litera b), se modifică şi va avea următorul cuprins:


b) fac dovada că posedă terenul în cauză de cel puţin 20 de ani, ei sau antecesorii lor.

Autor: Vasile Moiş – grupul parlamentar PRM.


	Pentru susţinere: termenul propus este mai adecvat.

Pentru respingere: sintagma consacrată din punct de vedere juridic este cea prevăzută în textul legii. 

	3.
	
Art.1. – (1) Se stabileşte dreptul de proprietate privată asupra terenurilor aferente caselor de locuit şi anexelor gospodăreşti, precum şi asupra curţii şi grădinii din jurul acestora, cuprinse în anexa care face parte integrantă din prezenta lege, pentru locuitorii din unităţile administrativ-teritoriale situate în Delta Dunării, care îndeplinesc următoarele condiţii:


	
La articolul 1, partea introductivă a alineatului 1, se modifică şi va avea următorul cuprins:


Art.1. – (1) Se stabileşte dreptul de proprietate privată asupra terenurilor aferente caselor de locuit şi anexelor gospodăreşti, precum şi asupra curţii şi grădinii din jurul acestora, cuprinse în anexa care face parte integrantă din prezenta lege, pentru locuitorii din unităţile administrativ-teritoriale situate în Delta Dunării, în următoarele condiţii:

Autor: Ionel Olteanu – grupul parlamentar PSD.


	Pentru susţinere: redare corectă a textului din punct de vedere literar.

Pentru respingere: textul legii este explicit şi precis.

	4.
	
Art.1. – (1) Se stabileşte dreptul de proprietate privată asupra terenurilor aferente caselor de locuit şi anexelor gospodăreşti, precum şi asupra curţii şi grădinii din jurul acestora, cuprinse în anexa care face parte integrantă din prezenta lege, pentru locuitorii din unităţile administrativ-teritoriale situate în Delta Dunării, care îndeplinesc următoarele condiţii:


	
La articolul 1, partea introductivă a alineatului 1, se modifică şi va avea următorul cuprins:


Art.1. – (1) Se stabileşte dreptul de proprietate privată asupra terenurilor aferente caselor de locuit şi anexelor gospodăreşti, precum şi asupra curţii şi grădinii din jurul acestora, pentru locuitorii din unităţile administrativ-teritoriale situate în Delta Dunării, cuprinse în anexă, care îndeplinesc următoarele condiţii:

Autor: Alexandru Tibulcă – grupul parlamentar PSD.


	Pentru susţinere: exprimare corectă din punct de vedere juridic a ceea ce se doreşte a fi reglementat.

Pentru respingere: prin modificările aduse de comisii, parte din amendament a fost însuşit, în rest textul proiectului de lege fiind mai clar.

	5.
	
Art.2. – Stabilirea dreptului de proprietate privată asupra terenurilor situate în intravilanul localităţilor se face numai după limitarea perimetrului intravilanului fiecărei localităţi de către instituţiile abilitate şi după aprobarea planului de urbanism general al localităţii respective.


	
Articolul 2 se modifică şi va avea următorul cuprins:


Art.2. – Stabilirea dreptului de proprietate privată asupra terenurilor situate în perimetrul localităţilor se face numai după limitarea perimetrului intravilanului fiecărei localităţi de către instituţiile abilitate şi după aprobarea planului de urbanism general al localităţii respective.

Autor: Vasile Moiş – grupul parlamentar PSD.


	Pentru susţinere: se limitează constituirea dreptului de proprietate privată numai la intravilanul localităţilor.

Pentru respingere: prin aplicarea acestui act normativ să nu se afecteze regimul juridic al terenurilor aflate în perimetrul Rezervaţiei Biosferei Delta Dunării, reglementat prin Legea nr.82/1993.




Comisiile au propus aprobarea proiectului de lege cu unanimitate de voturi. 

Consilier:



dr.CORNELIU MANDA

